
DE DEIF VAN BRÜGGHE. 

Eines dynghes wyl yk beghynnen 
myt alle mynen synnen, 
eyn ghedychte wyl yk makea 
van selsynen saken, 

also yk han vornomen. 5 

aldns wyl yk an de rede komen. 
an eyner stat, de heyt Parijs, 
dar ynne was cluc vfi wijs 
eyn def, stolt vfi vryg beseten. 
eyn schone wyf hadde he vormeten 10 

vn kyndere aldar niede. 
aldus heuen syk de rede, 
in der suleuen gaden stat 
eyn ryke weldych konyngh sat 
van Vrankrykc, so mcn seyt. 15 

de hadde al synen schat gheleyt 
an eynen torn ghar wol behut. 
des nam de deif an synen mut 
wo he dar vtb myt lystycheyt 
den schat ghewune, de deif ghemeyt. 20 

he dachte vyl up defse stukke. 
he sprak 'got gheue my ghelucke," 
vn dachte an synen synnen 
'dyt ghut kanstu allene nych ghewynnen,' 
vn horde saghen van eyneme deue 25 

(an syneme herten wart em beleue), 
de was an eyner stat beseten 
de schone ys vfi vormeten. 
de stat heyt Brugghe sunder wan. 
dar ynne was der sulue man, 30 

de deif ryke vA stolt- 
he druch bunt suluer vn gholt, 
he stunt vil ghynk myt den besten, 
F. D. A. V. 25 

van deine ersten to deme lesten. 
na quam de deif van Parijs, 35 

de kloch was vii wys, 
Vit dachte an synen synnen 
wo saltu den deif van Brugghe wynnen?' 
he ghynk vn sochte eynen grassun. 
he sprak to em 'wultu mynen wyllen dun? 40 
ik schal dy gheuen ryken solt, 
beyde suluer vii golt.* 
de garsan sprak 'yk byn bereyt 
myt alle mynen arbeyt 

dat vorwullet werde juwe wylle 45 

beyde opcnbare vü styll«.' 
de deif sprak ' nym an dynen mnt, 
vfi dunket my wesen gut, 
vfi lop balde to Brugghe wart, 
de reyse schal nycht werden ghesparl. 50 

wan du dar kumniest, so wes bereyt 
vn le an eynes doren klcyt 
vil lop in der stat al vmme 
de rechte vn de krumme, 

vn dar du sust den besten stan, 55 

dar schaltu wesen sunder wan 
vn don cyncn dorlykcn schal 
vn ropcn lüde ouer al 
"deif van Brughc, du schalt dat weten, 
de deif van Parijs de wyl dy spreken : 60 

du schalt scnellc to cm komen, 
wenle yd mach yw beyden vromen." 
so se vmme dych vn ga nycht sere: 
de deif wolghel dy also eyn here." 
de garsun sprak 'here, yd schal sehen. 05 

men schal my schyre lo Brugghe sen.' 
in also danen beren 
he nam van syneme heren 
orlof vn lep. 

he quam to Brugghe vn rep 70 

vfi let also eyn vnwyttych man. 
do he an de kerken quam, 

in der kerken ower ai 

makede he e}^nes doren schal. 

he rep 'deif van Brugghe, du schalt yd weten, 75 

de deif van Parijs de wyl dy spreken . 

du schalt scnelle to em komen, 

wente yd mach yw beyden vromen." 

de deif stunt an hogher achte 

rayt den heren vn lachte 80 

vn spreken 'dyt ys eyn wychych dore. 

he dreft vyl selsyue vure.' 

also spreken se al bedylle. 

de deif de volghede deme doren scnelle. 

de dore de ghynk myt ghemake, 85 

do he dachte an desse sake 

de em syn here dar heyme yach. 

de stolte deif do to em sprach 

'wor ys de dy hat uth ghesant?' 

'wolghet my, yk saghet yw to hant. 90 

he ys to Parijs in der stad: 

he let yw gruten sunder had 

vfi let yw bydden to em komen.' 

do he de rede hadde vornomeu, 

'ga in eyn hus' de deif do sprak, 95 

'et vü drynk vfi hebbe ghemak. 

ik wyl scnelle to dyr 

wedder komen: beyde myr hyr.* 

he kerde syk vmme henne vfi ghynk. 

eyn schone ros he ane vynk lOO 

vfi het en d-it bereyden; 

dat swert myt der scheyden 

gorde he vmme vfi was bereyt. 

de deif stolt vn ghemeyl 

sat up syn ros vn reyt i05 

wentc dar he den garsun leyt. 

he sprak 'knecht, bystu bereyt?' 

'ja ik, here, got weyt." 

'so wes scnel vn lop my vore : 

ik volghe dy allent up deme spore. 110 

.se toghe('n) beyde in dat lant. 

25* 

(leine knechte weren de weghe wol bekanl: 

he (lende em up deme weghe wol, 

also e^n kuecht deme heren [don] sei 

denen, also eme werden man. 115 

do de deif to Parijs quam, 

do werde de knecht altu han(t) 

den ghast dar he synen heren yant. 

de wert de wart der mere vre : 

den ghast het he wyllekome do, 120 

'wes wyllekome, myn leae gheselle.' 

syn ros let he nemen scnelie 

vn het era gheschalTen mak. 

de wert to deme ghaste sprak 

'gy scholen vro vh blyde syn: 125 

man schal vns halen guden wyn: 

wy wyllen drynken vn eten 

vn vnser sorghe vorgheten. 

vn jk spreke dat vor war 

dat jk by mannyghcnie jar 130 

ny en sach ghast so gherne. 

doch syn gy komen verne: 

nu leuet myt ghemake. 

ik wyl yw kundeghen sake 

morghene wen wy alneyne syn; 135 

des set up de truwe myn, 

dar schal vns ghut af besehen. 

ik han eyn del der dynk beseu.' 

de ghast sprak 'yl sy spade adder vro, 

ik schal yw helpen wol dar to.' IAO 

aldus bleuen se to guden ghcmakc 

vn spreken van monnygher sake 

went de dach eyn ende nam 

vn de nacht rasche quam. 

dar wart eyn slapent bereyt. 145 

de ghast syk an en bedde leyt, 

dat was schone vfi wyt. 

dar lach he went an de morghen tyt 

dat yrluchtede de dach. 

de wert to deme ghaste sprach 150 

'wol up, wy wyllen vrolyk wesen! 

hyr ys al rede mysse lesen.' 

de gbast stunt up alto hant, 

he wart de awent rede bekant. 

se draghen kledere de weren ryk, 155 

gbemaket barde kostlyk. 

se gfayiighen alle beyde 

il (/. in) des konynghes sal sunder leyde. 

se seghen wedder vn vorl. 

de wert sprak to deme gaste 'dort 160 

steyt en grot torue stark: 

dar ynne ys vyl monyngbe mark 

vn schat van suluere vn van golde: 

we dat dar ut stelen scbolde, 

de moste syn klok vn wys. 165 

ja nu han ych doch den prys 

dat my nemant kuune lyken 

in aile dessen konyukryken: 

alle de deue sunder wan 

muten niy weseti vnder dau. 170 

an grypen yk en wolde nycbt 

desse dynk, des syt berycht, 

sunder hulpc, also ghy hun vornonieu. 

des bat yk yw lo my komeu. * 

de gbast sprak 'du bast recbt. 175 

eyn sal syn des anderen kuecht. 

wy laten desse rede bestan: 

to nacht wyl wy hyr wedder gban.' 

se wesen van herten vro; 

se gbynghen nach der heyme do. 180 

des seghen se up deme weghemeyt (/. weghe 

ghemeyt) 
eynen schonen bom hoch vü breyt: 
dar uppe seghen se eyn nest, 
eyne heghestere myt eren junghen best, 
de ghast to deme werde sede 185 

myt also houelyker rede 
'he mochte ok wol wesen vröt 
dede koude stelen myt de(r) sput 

de eyghere ut «lerne neste 

dat yd de aide nycht en weste. 190 

he mosle ok yo syn wys, 

scholde he halen hyr den prys.' 

de wert sprak 'yk wyl beghynnen, 

myne kunst mit kunsten vorwynnen.' 

de wert up den bom stech myt pryse; 195 

de gbast beghunde to volgen lyse. 

deme werde was so gha; 

de gbast stech deme werde na 

vii was ok also bebende, 

he stal em de bruk van der lende 200 

vn dede yt myt lyste, 

dat dar de wert nycht van en wysle. 

de wert de was ok wyse, 

he sfal wol to pryse 

de eyghere ut deme neste, 205 

dat yd de aide nycht en w^sle. 

he stech van deme bome nedder. 

de ghast begbnnde wraghen sedder 

wo vele eygere he hadde kreghen. 

he sprak 'vyue al vnvorleghen.* 210 

do de wert van deme bome quam, 

wo schyre he ok dat vornam 

ddt he was der bruk quyd ! 

do sprak he al siiuder nyd 

'wo mach roy wesen gheschen? 215 

edder byn yk nu vntzcn? 

vii vor ys myne bruk ghekomen? 

zo selsens han yk ny vor nomcn." 

de ghast al lachghende sprach, 

do he synen wert an sach, 220 

he sede 'myn herteleue kmnpp.in, 

se, hyr ys dyne bruk sunder wau, 

vii wes vrys vü wol ghemot, 

ik wyl dy helpen myt der spol/ 

de wert de wart der mere vro, 225 

316. vnlzcn] Jac. Grimm d. mylli, s. 430. 

do be sach de dj^nk also; 

he sprak 'myne herteleue kumpan, 

wy wyllen nu to hus ghao, 

wy wyllea alle vrolyk syn 

vn eten vii drynken guden wyn.' 230 

sc weren van harten beyde vro. 

de dach de nam eu ende do. 

se beredden syk to der vart, 

to ghande to deme tome wart. 

do sprak de wert 'jk wyl erst wysen, 235 

myne kunst myt kunstcn prj'sen. ' 

he brak, vn konde nycht gheseen, 

vth deme thorne mennyghen sten: 

myt rechten kansten dede he dat: 

he makede dar eyn grot ghat. 240 

de ghast de wart der dynghe vro 

vii krop in dat ghat do 

vn nam suluer vn gholt. 

do sprak to eme de wert stolt 

'nym vns yo de nughe. 245 

ja wüste yk we dat drughe ! 

malk de druch ene grote last.' 

to deme werde sprak de ghast 

' nu synt vnse secke wol : 

wy moten stoppen ok dyt hol.' 250 

■ja' sprak de wert, 'dat schal sehen. 

rekke my voste her den sten.' 

do wart dat gat wol berycht. 

de Iwe de en sumeden nycht, 

se ghynghen al sunder resle 255 

wedder heym an ere weste. 

se weren van herten vro. 

de wert sprak to deme ghaste do 

' wy en wyllen vns nycht drade scheyden, 

wente wy synt kunstych beyde; 260 

wy wyllen hebben ryke kost 

al na vnses herten lust.' 

'id ys my allent lef* 

sprak de ghast, de kone def. 

dar na do scholde de torneman 265 

in den suluen torne ghan. 

do he yn den torne sach, 

syn herte em vyl sere yrscrach: 

'owe, wor sal yk arman hyn? 

nu mol myn lyf vor loren syn ! 270 

jo ys des konynghes schal vorstolen : 

it ne mach nycht lengher syn vorholen.' 

de torneman gbynk vor den konyngh stan 

rechte so eyn trouych man; 

van leyde en wyste he nen ghebere; 275 

he sprak 'eya, konyngh bere, 

it cn mach nycht lengher syn vorholen, 

iuwe schal ys uth deme torne stolen: 

myt nasciotelen ys dat ghedan, 

kan yk my des rechte vorstan.* 280 

dar by so stunt eyn rytter alt; 

he hadde bosheyl rocnnychfalt 

gheouet an syner yoghet vyl; 

he wyste quade rade so czeyl; 

he sprak 'lat my den sciotel sen: 285 

ik wyl scnelle dat vorspcn 

ofte dar andere syn na gbesclaghen.' 

do brachte men de sclotelen her ghedraghcn. 

de aide sprak 'dyt ys eyn wycht : 

in dessen dynghen ys altes nycht. 290 

de desser sake eyn meyster ys, 

he ys dorch de muren kernen, dat ys wys.' 

do sprak de torneman 'vor war 

der muren werret nycht eyn har.' 

do het de aide nemen stro 295 

vn mes myt vure vntfenghen do. 

dat wart an den torne ghedan. 

to sciot waste de torne man. 

se gynghen den torne alvmme 

de rechte vii ok de krumme, 300 

wente se seghen sunder wan 

den rok dor de muren slan. 

de aide sprak 'hyr ys de siede. 



320 

hyr to höret lyst (vornemet de rede) 

dat wy den deif ghewynnen, 305 

wente he ys klok van synneu.' 

de aide sprak 'men nemen sal 

eyne panoe pekes wul 

vn selten vor dat sulue ghat 

in den torne (vornemet dat) 310 

vnder der pannen eyn vur ghesat 

albernende sunder vnderlat. 

wente de def wyl halen mer 

(na deme gholde steyt syn gher), 

so mut de deif in dat ghat, 315 

in de paune, merket dat.* 

also yt de aide let vorstan, 

alle desse dynk de worden ghedan. 

dar na quemen de deue 

(to deme gholde was en leue) 

vn ghynghen in der düsteren nacht, 

also se vore hadden ghedacht, 

to deme torne vor dat ghat. 

de dcue breken vuste in bat. 

de wert sprak ' yd mach my nu boren : 325 

du wercst in deme ghate to voren.' 

de ghast sprak ' yd ys my lef . ' 

in dat ghat so stech de deif, 

in de panne he do sprank: 

dar van em wart syn herte krank. 330 

he sprak 'yk mot blyuen dot. 

scla my af dat houet in desser not. 

ik bevele dy wyf vfi kynt, 

alse lef alse se my synt.' 

dat houet he eme af ghescluch; 335 

vp enen kerkhof ha (so) dat gruf 

begruvet an der suluen stunt. 

he moghede syk an synes herten grünt 

vn ghynk hen balde vh scnelle 

dar dat wyf was synes ghesellen, 340 

he sprak ' vrouwe, troret nycht. 

id ys ouele berycht: 

juwe man ys Menen dot.' 

se sprak 'owe der groten not! 

so mote wy vorderuet syn, 345 

ik vn myne kynderlyn.' 

de deif sprak 'nu hauet yw wol. 

ik ywue vormnnder wesen sol ; 

ik wyl yw heghea vö vorstan 

so yk alder beste kan. 350 

du schalt hebben dy (dyn?) ghevoch, 

kledere, spyse, des ghenocb. 

dar vmme wes blyde vn vro 

vn le dy nycht der sake to: 

anders syn wy alle verloren, 355 

du werest beler vngheboren.' 

se sprak 'yk wyl wesen wys 

vn vorgheten myne(n) amys.' 

des morghens vant men openbar 

den deif lygghen au der pannen ghar. S60 

de torneman wart des vro 

vn ghynk to deme konynghe do; 

he sprak 'de deif ys bleuen doet 

in der pannen von des pekes noet. ' 

de aide sprak 'gha hen to haut, 3G5 

se oft he dy sy bekant." 

de torneman de lep vor war 

vn want den deif lygghen dar 

sunder houet. he kerde van dan 

vfi sede yd deine oldcn man. 370 

de aide sprak in vrouden scnelle 

'he heuet enen kloken gheseüen. 

den wyüe wy hebben in korter slunt, 

vü honde he noch so mennyghen vunt. 

men schal don na myneme rade 375 

vü beghynnen des ok nycht to spade; 

men hale vn (/. vns) hyr vore den deif.' 

de konyngh sprak yt were em lef. 

de deif de wart dar ut ghenomen : 

de aide moste dar to komen: 380 

he sprak 'nu nemet dessen man 

vn sciepet ene al sunder wan 

also wyde also desse stat sy 

vfi latet dar knechte wesen by 

vn hele(t) vmme vfi vmme sen 385 

van huse to huse ghar vorspen. 

wor men höret scryen vn weynen, 

de selscbop ys dar ynue ghemeyne: 

de schal men denne alle van : 

aldus vyndet men syne kumppan.' 390 

desse dynk de vorden ghedan 

me beghunde sclepen dessen suluen man 

de ene strate up, de andere nedder, 

de ene wort, de andere wedder. 

se repen alle myt ghemacht 395 

' hyr wert des konynghes deif ghebracht ! ' 

se weren in de Straten komen: 

de andere deif hadde dat vornomen; 

he sprak 'vrouwe na weset slylle, 

wenle yk yw alle ghut dun wylle. 400 

weyne gy ycht alsam eyn har, 

so sleyt vnsc lyf an grotcr var 

vfi moten alle syn vorlorcn.' 

bynnen des so hadde de deif eyn meysl ghc- 

korcn 
myt synen henden vü scneyt 405 

eyn holt lank dat was nycht breyt. 
bynnen des sclot men np de dore: 
do wart ghesclepet de deif dar vorre. 
do de vrouwe syner wart ghewar, 
se wcncde vn wrank ere hende ghar 410 

bynnen des de deif in demc hus 
scnet ut syner hant eyn grot Aus. 
des konynghes knechttc ower al 
hbrden dar der vrouwcn schal 
vn lepen in dat hus vor war. 415 

do seghen se eynen syttcn dar; 
syn hant was em van blöde nat. 
he sprak 'vrouwe, nu ghat, 
halet my saluen vn latet juwe weynent syn : 

ik behalde wol dat leuent myn 420 

van desser wanden sunder wan. ' 

des konynghes wölk kerde van dan 

vn sclepeden den deif myt schalle 

dor de stat de Straten alle 

went se quenien up dat velt: 425 

de perde lepen alle in telt 

vn toghen nppe den berch den deif 

(syme ghesellen was dat nycht lef) 

vä bangbeden den deif vor war 

an den gbalghen al openbar. 430 

bynnen des sprak der andere deif 

'eya, sute vrouwe leif, 

we moten rumen desse stede. 

nemet juwe kyudere mede : 

wy ghan an eyne andere Straten. 435 

des gudes wyllc wy nycht atler laten: 

doch hcbbe wy ys rechte noch 

de wylc wy Icuen vnsc ghewuch." 

vndcr des weren de knechte heymc koraen 

de aide sprak 'hebbe gy ycht vornomen?' 440 

se spreken 'nen, wy altes nycht, 

sunder eyne vrouwe, des syt berycht, 

wende sere wente ere man, 

hadde ene grotc wunden dan 

myt eynen meste an syne hant: 445 

de vrouwe em de wunden baut.' 

do sprak de aide ryttere 

vü wart vortornet sere 

'dat was de schuldeghe man. 

lopet raslyken dan. 450 

vü halet vns al dat ghesynde, 

man vrouwen vn kynde.' 

de knechte wolden dat nycht vormyden, 

se quemen an den suiuen tyden 

ghelopen vor dat sulue hus. 455 

dar inne so was nycht eyne mus 

ghebleuen, des syt seker vrut. 

truwych was erer aller mut. 

vn ghynghen roslyken dan 

weddcr vor den konynk stan 460 

vii spreken ' here konynk ryk, 

dar ynne was nemant sekerlyk. 

wy en wanden nycbt men biote wende." 

de konynk na deme alden sende 

vii let em desse rede vorstan. 465 

he sprak 'dyt ys eyn kluker man. 

he ys ok kone, de sulue deif ; 

he hept ok synen ghescllea leif; 

he Ict cne dar nycht banghen, 

scholde bc dar vmme werden ghevangbeu. 470 

here so rade yk dat vor war 

dat gy laten komen dar 

twelleue yuwer besten man 

ghewapent wol myt snlker dan: 

lat se waken nacht by nacht 475 

to warende den deif myt macht.' 

se weren alle des bereit 

vn deden also en de konyngh beit. 

dyt vornam de andere deif. 

'ja' sprak be, 'yt ys my leif.' 480 

he leit scnyden vn maken 

twelf kappen von grawen laken 

de werden scnelle bereyt. 

dar na quam de deif ghemeit 

vn nam eyne olde karen 485 

vn wolde na syneme ghesellen varen. 

des auendes vyl spade 

leyt he nenien drade 

kappuue braden vn schone brot, 

wyn mede he up de keren lut, 490 

dar to eyn cleyne vetetelyn, 

dat dede ghuden roke schyn: 

dweidrank was dar ynne ghut. 

de kappen he'up de karen lut 

he spen dar an eyn alt dat pert 495 

vii wor to der ghalghen wert. 

dar by was eyn kloster na. 

em was tho der ghalghen gha. 

myt quaden clederen was he bedacht. 

id was verne up de nacht. 500 

an den berch dat he wur 

den wech up by der ghalghen mur. 

he rep ' ho hu, vorl, woldan ! ' 

vn scluch syn pert, de sulue man. 

dat ghescrychte vn ok den schal 505 

horden de wechtere ower al 

vn lepen al myt eyneme rade 

to der karen harde drade. 

de ene grep hyr, de andere dar, 

vn worden der guden spyse en war. 510 

se nemen de hnnre vn dat brot. 

de kareman sprak 'owe der not! 

gy heren, so latct ray doch den wyn ! 

de scholde in desseme kloster syn.' 

se worticn alle der mcre vro 515 

vü drunken al vmme myt vrouden do. 

dar weren wytte bekerlyn; 

se drunken den mede vn ok den wyn; 

se spreken 'vrunl, gy scholen vns nicht 

scheiden, 
wy wyllcnt harde gheyldcn.' 520 

de deif sprak 'leuen heren myn, 
latct my doch dyt kleync vetelyn. 
dar ynne ys eyn lultcr drank: 
dat schal hebben de liabbet krank: 
so mach yk noch to gnaden körnen.' 525 

wo schyre haddcn se dat vornomen, 
sc nemen em den suluen dweldrank. 
wo sere he sync hende wrank! 
he sprak ' yk mot vorderuet syn ! ' 
se drunken al ut deme vetelyn, 530 

se weren alle van herten vro 
vil drunken alle myt vrouden do. 
do dyt drynkent was ghedan, 
se slepen alle sunder wan 
vfi leghcn oft se weren dot. 535 

water he en up ere houet ghot 

vü nettede en allen ere har; 

he schar malken eyne platten dar 

vn thoch en ut de wapene fyn; 

he leghede se up de karen syn 540 

vn dede yewelyken an 

ene grawe kappen sunder wan. 

he nam ok synen ghesellen 

van der ghalghen scnellen. 

de deif vur heym vii wart des vro. 545 

he sprak to der vrouwen do 

' nemet dyt tuch vn bestedct dat, 

wy synl veren deste bat. 

ik wyl begrauen juwen man 

vp den kerkhof so yk beste kan.' 550 

des morghens do de dach up brak, 

de aide to deme konynghe sprak 

'de sunne ys schone up gheghan, 

wo mach yd den wechteren bystan 

dat se so langhe synt ut ghebleuen? 555 

wer weyt oft se alle leuen?' 

dar wart eyn bade hen ghesant. 

twelf monnykc he dar vant. 

he kerde syk vmme vii lep ; 

do he den konyngh sach, he rep 560 

' here, twelf monnyke lygghen dar 

in grauen kappen, dat ys war.' 

'des mote de duuel walden ! ' 

sprak de konyngh to deme alden: 

'synt se nu monnyke worden, 565 

so heft se yo de duuel sorden." 

bynnen des quemen se her gheghan, 

de twelue myt kappen sunder wan. 

de konyngh sprak lachghendc do 

'wo synt gy alle sclapen so?" 570 

do sprak erer en 'vyl leue here, 

nu en lornet gy yw nycht tosere. 

wy hebben smaheyt vn schände. 

wy en weten nycht ut welken lande 

quam eyn man myt einem karelyn; 575 

dar appe weren hunre braden vil wyn; 

dar van wy dranken vn eten 

vii wy an vrouden seten. 

vnder des worde wy vntsclapen. 

dar van synt wy aldus vorschopen.' 580 

do sprak de aide 'nu en weyt yk nycht, 

nu yt so wu(n)derlyken ys beschycht, 

wo wy den deif ghewynnen. 

he ys kluk vii wys an synnen; 

he ys ok kone vn stolt 585 

vn ys ok schonen vrouwen (holt). 

schole wy ene jummer kryghcn, 

de lyst de molc wy han van wyuen : 

anders weyt yk nynen rat. 

doch ys yt lo dunde quat.' 590 

de konynk sprak 'it wesen, 

schal dcsse deif vor vns ghcnescn, 

schalt dat kosten ok wat jk han, 

de deif de schal vns nicht [v]untghan,' 

de aide sprak 'so mot dyt syn. 595 

gy hebben eyne dochter fyn; 

de mole gy waghen dorch den deif." 

de konyngh sprak 'dat ys my leif. ' 

'here, so mote gy latcn maken 

soslych bcddc in duskcn saken 600 

in eyme sale, dat vorstat. 

dar na latet kundyghcn dat, 

WC up den bedden lygghcn wyl, 

de macli hebben synes herten spyl 

myt juwer dochtcr, deme meghetyn. G05 

so wyl de deif de erste syn; 

so wene yk vn weit it vorwar, 

he let des nychl, he kumpt ok dar, 

al solde dat kosten syne(n) lyf. 

van der maghet maket he eyn wyf. 610 

so schal se by syk varwe han 

vfi merken wol den suluen man 

myt eynen cleynen crucelyn 

vor syn houet, de juncvrouwe fyn. 
vn wen it allent is berycht CI5 

vn iewelyk up syiien bedde lyclit 
vfi juwe dochter ys darmede, 
so schal man scluten de stede, 
dat. dar nemant ul mach ghan. 
des morgheus alse yt ys ghedan, 620 

so neme wy war we tekent ys: 
dat ys de deif, des syt wys. 
so moghe wy den deif wol van 
vü ene an enen ghalghen han. 
aldus moghe wy ene wynnen.' 625 

de konyngh sprak 'me schal beghynnen.' 
alle dynk worden wullen bracht 
also it vor was ghedacht. 
dar quam wul monnygher hande schone man. 
de deif de rede ok vornam; 630 

he sprak 'ok schal yk dar heu ; 
ik mol by der juncvrouwen syn.' 
he nam von dweldranke eyn vetelyn. 
de deif wolde des nycht anych syn, 
he kledede syk myt ryken wat, 635 

'van gholde de kledere my wol an stal. ' 
he ghynk in des konynghes sal 
mank de heren oueral. 
he sach myt synen oghen dar 
vfl nam des vyl gudeu war 640 

wor de juncvrouwe was gheleit. 
dar by nycht verne warp he syn kleyt 
vp eyn bedde, dat was ghut. 
he nam vaste an synen mot 

vn dachte wo he queme nar 645 

to ersten to der juncvrouwen dar. 
de anderen heren ok dar weren 
vp eren bedden yn grölen eren. 
do worden ut ghedan de lycht. 
de deif de hadde syk berycht 650 

vn was in körten tyden 
komen by der juncvrouwen syden. 
Z. F. D. A. V. 26 

he spelede also em dachte ghut, 

al so men noch myt houesschen vroowen dot, 

vn ouede wol der vrouden spyl. 655 

do quan de juncvrouwc scnel 

vn nam ene busse an ere hand 

dar ynne se varuen vant, 

de was rot vn wek, 

dar mede se den deif bestrek 660 

an syn houet ghar vorborghen. 

des lach de deif an groten sorgben. 

he vulde wol de varuen stan 

vn dachte 'dyt mach nycht af ghan.' 

do quam he an korter stunt 665 

vn strek de juncvrouwen in den munt 

van syneme dranke eyn cleyne. 

do sclcp de juncvrouwe eyne. 

de bussen stal do de deif: 

he let lygghen syn sote leif 670 

vh krop do hemeiyken in den sal 

mank de heren ouer al 

vn slrek iewclyken in de munt ; 

des dweldrankcs wart en kunt. 

de hercn sciepcn alle do. 675 

des wart de deif van horten vro, 

vh malde en allen vor ere houet 

eyn cruce, des sy nu glielouet. 

do seltede he de bussen wedder 

der juncvrouwen to den houeden nedder 680 

vn ghvnk do lygghen up syn beddc. 

he sclep also eyn ander dede. 

des morghens also de dach up sehen, 

do wolde de konyngh besen 

vn nam des vor deme sale war. 685 

he quam tornychlyken dar. 

do weren se ghetekenl alle. 

do sprak de konyngh myt gheschalle 

'eya, wo ys dyt to ghekomen? 

hebben se alle cruce nomen 690 

van myner dochter? des were to wyl. 

de aide sprak 'yk yw wyl 
berychten wo dyt ys gheschen. 
by der juncvronwen iyn 

heft nycht mer wen een ghewesen. 695 

de deif is lystych, he ys ghenesea 
vn steit hys (so) vor yawen oghen; 
dat so spereke (so) yk sunder loghen. 
do he de varwe an syk vornam, 
he lystych to der varwen quam 700 

vn heft se verwet al bedylle. 
dat dede he kunstlyk vii stylle.* 
de konyngh wart der mere vnwro; 
he swur by syner crunen do 
vn sprak 'vrunt, her kiuke deif, 705 

gy synt my van herten leif : 
kundeghet yw vii dot my kunt 
dat yk yw kenne an desser stunt. 
ik rede yw dat by mynie lyue, 
myne dochter schole ghy hebben lo wyue, 710 

des syt sckcr sunder wan; 
gy scholcn myne hulde ban; 
gy hebben se vordenct wol, 
also cyn ghut man to rechte dun sol.* 
do sprak de deif ower lut 715 

'her konyngh, juwe dochter ys myn brut. 
nu gheuet se my an myne haut; 
des syt by juwer ere ghemant.* 
de konyngh sprak 'dat schal sehen, 
nu du der warheyt helft gheghen.* 720 

das wart gheouet suuder wan 
vn eyne ryke hochlyt ghedau. 
de deif de quam to groten eren. 
dar na ghynk he myt den heren 
vü wart weldych in demc lande. 725 

he leuede sunder schände 
myt eren alle syne daghe; 
dyt ys war dat yk yw saghe. 
he nam ok synes ghesellen wyf 
vii vorstunt se up syn sele vü up syn lyf. 730 

26* 

he leuede in dogheden went he. stari*. 
dar mede he godes hulde vorwarf: 
also mote wy allen samen 
in godes namen, amen. 
Hyr ys vle de deyf van brugghe vn van parijs. Hyr 
gheyt an de segheler. 

The above poem, the only one hitherto jmblühed in Ger- 
man in which the whole legend as found in Herodotus is 
worked up *, is copied out of a paper ms. in the royal li- 
brary at Stockholm, n" 29, sm. 4'". 

It contains 

1. Valentyn and Namelos in Low German,fromp. 5 — 77 
inclusive, the first 4 pages (2 leaves) are wanting, p. 5 
begins thus 

De koningh de heren wol vntfenk 

De myt en to demc salc ghink. 
pages 21 — 26 and 47, 48 are also wanting. there are from 
30 to 35 lines on each page. the poem ends halfway down 
the 77"' page with the following lines 

Dar na wart de dot be kant 

Grysosinns in vngherlant 

Dar vur namelos myt craft 

Vft krech dar des koninghes maclil 

Uc wart dar here in deme lande 

Vn leuede sunder scande 

Myt syner vrowen syne yas {sie) 

Dyt buk ys ute dat ys war. 

Explycyt hoc totum 
Infunde da mychy potum. 

2. from p. 77 — 110 a poem in Low German, called De 
vorlorne sone, being the story of count Robert le diable in 
a milder form. p. 87, 88 and 93 — 96 are wanting. the 
poem ends thus at the bottom of the 110* page 

D Dyt bok dat ys vte 

Me hale vns ghut ber up de snute. 

. * [andere bearbeitungen sind nachgewiesen von Keller Li romans 
des sept sages s. cxciij ff. und zum Dioeletianus des Bühelers s. 55.] 

D Wüste yk eynen ysren hol 
De vor loghene were ghot 
Vn eynen schylt vor scheiden 
Den wolde yk dure ghelden.** 

3. from p. 111 — 155 Fbs and Blankeflos in Low Ger- 
man. p. 121, 122 and 143, 144 arc wanting. the poem 
contains as ü now Stands 1365 lines and ends like the 

foregoijtg with the covplet 
Dyt bok yl vte 
Me gheue vns ber uppe de snnte. 

4. from p. 155 — 187 Theophilus, a dramatic poem in 
Low German. the piece is perject and begins tkus 

Hyr gheyt Theophelus an 
Ik bebbe ghewesen eyn bysschop ryke vn here 
Wol druttych yar vn mere 
und ends tkus 

Dyt bok ys vthe 

Got neme vns an syne hüte 

Hyr ys theophelus vthe 

Me ghe vns her np de snute 

Help got toden besten 

Ik blyue by den mesten> 

5. p. 188 a small piece on the subj'ect of January and 
May; the beginning of several lines on oTie side torn away. 

6. p. 189 — 212 the piece now published. 

7. j». 213 — 216«« imperfect piece in Low German, cal- 
led the Segheler. this seems to have been the last piece in 
the volume. the fly-leaf at the end is still preserved loose 
in the volume, and from an inscription on it we may form 
a guess at the part of Germany in which these poetical 
pieces were written. 

Ithem. so hebbe yk vor tert in dat erste lo den schegen 
orde äij wytte \n vyf wytte to der warpe vn iij wytte to 
vargeide den schypperen vü xij wytte van der warpe wente 
te Ancklam auer de heyde vfi to ancklam vorlerde yk vyf 
wytte vn to raussin j wytten vn vyf wytte to vorlone jth 
teme grypeswalde des ersten dages vj wytte des svndages 
X alb. des mandages x alb. des dinxstedages x wytte des 
" [Freidank 170, 14 - 17.] 

mydweken v wytte des dunredages x wytle des vryghedagcs 
vi wytte des sanaueades x wytte des suadages x alb. des 
mandages x alb. des dinxstedages x wytte vn vyf wytte te 
voi^eldc vn iij wytte vn iij alb. vn enen .... sundes to 
polslze vorterde yk — 

The volume is bound in wood toith two coats of arms, 
Ott one a weif, on the other a kind of cap, cut in oni of 
the sides. G. W. DASENT. 



DE VOS UN DE HANE. 

Hiir begynnet sik eyne Epistule De men pleech to lesen 
des sondages in deme Vastelaüende de dar steyt gescreuen 
in dem xxij capitüle xiiii dage na dem kylc vnd ludet aldus 
to dud(e). 

Welk man de dar wil dichten, 

De schal sik dar na richten, 

Dat sy van leue offte van leyt, 

Dat he anders nicht en dichte wan houescheit, 

Dat he syne gcdichte also spreke ä 

Dat he syne hiilde vor vroaen offte joncfrouen nicht 

Welk man dede wil vele clalTen, [en breke. 

Den holt men vor eynen äffen, 

Vn de der lymppe nicht en weyt, 

Dat danket my grote dorheyt. lo 

Vele claffen ane syn 

Dat is der deren eyn anbegyii. 

Dar so wil ick heuen an. 

Myt behendigheit bringet vort de man 

Dat he myt macht nicht don en kan. 15 

Dar ane so heft de vos gedach. 

Nu möge gy boren wo dat geschach. 

In den suluen stonden 

Do de der vn vögele wol spreken konden, 

In eynen wyiiter kolden dage, 20 

De vos begunde syn leyt to clagen. 

He sprak 'ik wyl dat reden vp myne(u) eyt, 



